cometadata/datacite-titles-descriptions-related-identifiers huggingface dataset:
DOI: 10.15468/dl.mo2jmm
title: Occurrence Download

description: A dataset containing 85 species occurrences available in GBIF matching the query:
{
 "TaxonKey" : [
 "is Nomascus leucogenys (Ogilby, 1840)"
 ]
}

 The dataset includes 85 records from 10 constituent datasets; see https://api.gbif.org/v1/occurrence/download/0006436-190320150433242/datasets/export for details.
 
Data from some individual datasets included in this download may be licensed under less restrictive terms.
DOI: 10.15468/dl.59g8nr
title: Occurrence Download

description: A dataset containing 166353 species occurrences available in GBIF matching the query:
{
 "TaxonKey" : [
 "is Dicrurus leucophaeus Vieillot, 1817"
 ]
}

 The dataset includes 166353 records from 75 constituent datasets; see https://api.gbif.org/v1/occurrence/download/0383097-210914110416597/datasets/export for details.
 
Data from some individual datasets included in this download may be licensed under less restrictive terms.
DOI: 10.25549/pcra-c14-51435
title: Redemption tidings, vol. 33, nos. 1-52, 4 Jan. - 25 Dec. 1957

description: [description english/roman)] Issued weekly. "A full gospel magazine" -- subtitle.
DOI: 10.15468/dl.fqvs7m
title: Occurrence Download

description: A dataset containing 12921 species occurrences available in GBIF matching the query:
{
 "and" : [
 "TaxonKey is Ambrosia artemisiifolia L.",
 "HasCoordinate is TRUE"
 ]
}

 The dataset includes 12921 records from 260 constituent datasets; see https://api.gbif.org/v1/occurrence/download/0022045-180508205500799/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2024.827
title: ปฏิบัติการของตำรวจควบคุมฝูงชน: กรณีขบวนเสด็จพระมหากษัตริย์ และพระบรมวงศานุวงศ์ในพื้นที่การชุมนุม (พ.ศ.2563-2566)

description: การศึกษาวิจัยเรื่อง ปฏิบัติการของตำรวจควบคุมฝูงชน: กรณีขบวนเสด็จพระมหากษัตริย์และพระบรมวงศานุวงศ์ในพื้นที่การชุมนุม (พ.ศ.2563-2566) มีวัตถุประสงค์ (1) เพื่อศึกษาหลักปฏิบัติทางยุทธการในการถวายความปลอดภัยพระมหากษัตริย์และพระบรมวงศานุวงศ์ในการเสด็จพระราชดำเนิน และ (2) เพื่อศึกษาวิเคราะห์บริบทของตำรวจควบคุมฝูงชนและกระบวนการตัดสินใจใช้กำลังในการยุติการชุมนุมสาธารณะของข้าราชการตำรวจขณะมีขบวนเสด็จพระมหากษัตริย์และพระบรมวงศานุวงศ์ โดยมุ่งวิเคราะห์เหตุการณ์สำคัญ 2 เหตุการณ์ ได้แก่ เหตุการณ์วันที่ 14 ตุลาคม พ.ศ.2563 บริเวณหน้าทำเนียบรัฐบาล และเหตุการณ์วันที่ 18 พฤศจิกายน พ.ศ.2565 บริเวณถนนดินสอ การศึกษานี้ใช้ระเบียบวิธีวิจัยเชิงคุณภาพ ศึกษาวิจัยเอกสาร (Documentary Research) การเก็บข้อมูลการสัมภาษณ์เชิงลึกเฉพาะเจาะจงจากเจ้าหน้าที่รัฐที่เกี่ยวข้อง และศึกษาข้อมูลจากเอกสารทางราชการ ตลอดจนบทความและงานวิจัยที่เกี่ยวข้อง นำมาสังเคราะห์ข้อมูล (Synthesis) โดยรวบรวมข้อมูลจาก 2 ส่วน ได้แก่ การทบทวนวรรณกรรม และการสัมภาณณ์เชิงลึกแบบเจาะจง นำมาจัดหมวดหมู่ เชื่อมโยง วิเคราะห์เนื้อหาตามหลักแนวคิดทฤษฎี และอธิบายพร้อมยกตัวอย่างประกอบเชิงพรรณาประกอบการวิเคราะห์ (Descriptive) ผลการศึกษาพบว่าตำรวจควบคุมฝูงชนมีหลักปฏิบัติทางยุทธการที่เป็นระบบและชัดเจน ครอบคลุมกระบวนการประเมินภัยคุกคาม การวางแผนล่วงหน้า และการดำเนินการตามกฎหมายที่เกี่ยวข้องอย่างเคร่งครัด อย่างไรก็ตามกระบวนการตัดสินใจในการใช้กำลังยุติการชุมนุมมีปัจจัยสำคัญที่ส่งผลต่อการตัดสินใจอย่างชัดเจน ได้แก่ (1) ความรุนแรงและลักษณะการแสดงออกของผู้ชุมนุม (2) ระดับของภัยคุกคามที่มีต่อพระมหากษัตริย์และพระบรมวงศานุวงศ์ (3) ความจำเป็นในการรักษาพระเกียรติและความปลอดภัยของสถาบันพระมหากษัตริย์ และ (4) สถานการณ์เฉพาะหน้าและบริบททางการเมืองและสังคมที่มีความละเอียดอ่อน ซึ่งส่งผลให้ตำรวจจำเป็นต้องดำเนินการอย่างรอบคอบและยืดหยุ่นในการปรับยุทธวิธีเพื่อป้องกันความรุนแรง เหตุร้ายและลดความสูญเสียต่อทุกฝ่ายให้เกิดขึ้นน้อยที่สุด ตำรวจจำเป็นต้องมีการปรับยุทธวิธีให้เหมาะสมตามสถานการณ์อย่างละเอียดอ่อน ข้อเสนอแนะจากการศึกษานี้ คือ หน่วยงานที่เกี่ยวข้องควรพัฒนาหลักสูตรฝึกอบรมเพื่อเพิ่มศักยภาพในการประเมินสถานการณ์และจัดการความขัดแย้งอย่างมีประสิทธิภาพ เน้นการสื่อสารเชิงรุกและสร้างความเข้าใจกับประชาชน รวมทั้งเสริมสร้างแนวทางปฏิบัติที่ลดการเผชิญหน้า เพื่อลดความตึงเครียดและความเสี่ยงที่จะนำไปสู่การเกิดเหตุการณ์ความรุนแรงในอนาคต
DOI: 10.14457/tu.the.2024.828
title: การเปลี่ยนแปลงพระราชบัญญัติประกอบรัฐธรรมนูญว่าด้วยคณะกรรมการการเลือกตั้งที่ส่งผลกระทบต่อสำนักงานคณะกรรมการการเลือกตั้ง ตั้งแต่ พ.ศ. 2540-2560

description: การเลือกตั้งเป็นกติกาการแข่งขันในระบอบประชาธิปไตยโดยผู้แทน (Representative Democracy) เพื่อคัดเลือกผู้ใช้อำนาจในการปกครองประเทศ เมื่อมีการปฏิรูปการเมือง รัฐธรรมนูญแห่งราชอาณาจักรไทย พุทธศักราช 2540 บัญญัติให้มีคณะกรรมการการเลือกตั้ง ต่อมา มีการเปลี่ยนแปลงรัฐธรรมนูญแห่งราชอาณาจักรไทย พุทธศักราช 2550 และรัฐธรรมนูญ แห่งราชอาณาจักรไทย พุทธศักราช 2560 ตามลำดับ การเปลี่ยนแปลงรัฐธรรมนูญ ส่งผลให้เกิด การเปลี่ยนแปลงต่อพระราชบัญญัติประกอบรัฐธรรมนูญว่าด้วยคณะกรรมการการเลือกตั้ง ซึ่งเป็น การเปลี่ยนแปลงที่ส่งผลกระทบต่อโครงสร้าง รูปแบบ บทบาท อำนาจและหน้าที่ รวมถึงความสัมพันธ์ของสถาบันทางการเมือง จึงปฏิเสธไม่ได้ว่าต้องส่งผลกระทบต่อคณะกรรมการการเลือกตั้ง ในฐานะองค์กรอิสระตามรัฐธรรมนูญ และสำนักงานคณะกรรมการการเลือกในฐานะหน่วยงานธุรการของคณะกรรมการการเลือกตั้งด้วยเช่นกัน ทั้ง 7 ภารกิจตามโครงสร้างการแบ่งส่วนงานของสำนักงานคณะกรรมการการเลือกตั้ง อย่างภารกิจงานบริหาร ภารกิจงานสืบสวนสอบสวนและวินิจฉัย ภารกิจบริหารงานเลือกตั้ง ภารกิจงานพรรคการเมือง ภารกิจงานการมีส่วนร่วม สถาบันพัฒนาการเมืองและการเลือกตั้ง และส่วนงานอื่น ๆ จึงทำให้ผู้ศึกษาสนใจที่จะศึกษาว่าพระราชบัญญัติประกอบรัฐธรรมนูญว่าด้วยคณะกรรมการการเลือกตั้งมีการเปลี่ยนแปลงไปอย่างไร และส่งผลกระทบอย่างไรต่อสำนักงานคณะกรรมการการเลือกตั้ง ตั้งแต่ พ.ศ. 2540 – 2560 โดยในการศึกษาใช้เครื่องมือแบบสัมภาษณ์เชิงลึก (In-depth Interview) มีผู้ให้ข้อมูลเป็นพนักงานหรือลูกจ้างที่มีอายุงานไม่ต่ำกว่า 10 ปี แบ่งเป็นเป็นกลุ่มตัวอย่างระดับผู้บริหาร และกลุ่มตัวอย่างระดับพนักงานปฏิบัติการ จากการศึกษาพบว่าการเปลี่ยนแปลงพระราชบัญญัติประกอบรัฐธรรมนูญว่าด้วยคณะกรรมการการเลือกตั้งส่งผลกระทบต่อสำนักงานคณะกรรมการการเลือกตั้ง 3 ด้าน คือ (1) การเปลี่ยนแปลงอำนาจหน้าที่ตามกฎหมาย สัมพันธ์กับการเพิ่มขึ้นของอำนาจ หน้าที่ในส่วน ที่เกี่ยวข้องกับภารกิจงานสืบสวนสอบสวนและวินิจฉัยของสำนักงานคณะกรรมการการเลือกตั้งและคณะกรรมการการเลือกตั้ง อำนาจของคณะกรรมการการเลือกตั้งในการแต่งตั้งบุคคลเพื่อดำเนินการตามที่ได้รับมอบหมาย และการเปลี่ยนแปลงรัฐธรรมนูญส่งผลต่อพระราชบัญญัติประกอบรัฐธรรมนูญว่าด้วยคณะกรรมการการเลือกตั้ง (2) การเปลี่ยนแปลงที่ส่งผลกระทบต่อโครงสร้างของสำนักงานคณะกรรมการการเลือกตั้ง คือ การจัดโครงสร้างสำนักงานคณะกรรมการการเลือกตั้งเพื่อส่งเสริมและสนับสนุนให้คณะกรรมการการเลือกตั้งปฏิบัติหน้าที่เชิงรุก การจัดโครงสร้างสำนักงานคณะกรรมการการเลือกตั้งที่ให้ความสำคัญกับภารกิจสืบสวนสอบสวนและวินิจฉัย (3) การเปลี่ยนแปลงที่ส่งผลกระทบต่อการดำเนินงานของสำนักงานคณะกรรมการการเลือกตั้ง พบว่าในการบริหารการเลือกตั้ง สำนักงานคณะกรรมการการเลือกตั้งดำเนินงานผ่านเครือข่ายระหว่างหน่วยงานของรัฐ และยังพบว่าการเปลี่ยนแปลงตามพระราชบัญญัติประกอบรัฐธรรมนูญว่าด้วยคณะกรรมการการเลือกตั้งที่ส่งผลกระทบต่อการดำเนินงานของสำนักงานคณะกรรมการการเลือกตั้ง คือ การเปลี่ยนแปลงเกี่ยวกับองค์ประชุมและการลงมติคณะกรรมการการเลือกตั้ง
DOI: 10.14457/tu.the.2024.829
title: การบริหารจัดการขยะแบบมีส่วนร่วมของเทศบาลนครปากเกร็ด

description: การศึกษาเรื่อง การบริหารจัดการขยะแบบมีส่วนร่วมของเทศบาลนครปากเกร็ด มีวัตถุประสงค์ (1) เพื่อศึกษาสถานการณ์ด้านการจัดการขยะในพื้นที่เทศบาลนครปากเกร็ด จังหวัดนนทบุรี (2) เพื่อศึกษากลไกการประสานบทบาทและความร่วมมือระหว่างองค์กรที่เกี่ยวข้อง (3) เพื่อศึกษาการมีส่วนร่วมของชุมชนในการบริหารจัดการด้านการจัดการขยะของเทศบาลนครปากเกร็ด จังหวัดนนทบุรี และ (4) เพื่อให้ข้อเสนอแนะแนวทางการยกระดับประสิทธิภาพในการบริหารจัดการขยะในระดับท้องถิ่น เป็น การศึกษาในรูปแบบเชิงเอกสารและการศึกษาเชิงคุณภาพ โดยจะเป็นการสัมภาษณ์เชิงลึกกับประชาชนในพื้นที่อำเภอปากเกร็ด จังหวัดนนทบุรี จำนวน 5 คน ผู้บริหารและผู้รับผิดชอบงานด้านการจัดการขยะของเทศบาลนครปากเกร็ดจำนวน 2 คน ผู้แทนจากองค์การบริหารส่วนจังหวัดนนทบุรี จำนวน 2 คน ผู้แทนจากหน่วยงานเอกชน จำนวน 2 คน และ ผู้แทนจากหน่วยงานราชการ จำนวน 2 คน ผลการศึกษา มีดังนี้ 1. กลไกความร่วมมือระหว่างองค์การบริหารส่วนจังหวัดนนทบุรีและเทศบาลนคร ปากเกร็ดประกอบด้วยองค์ประกอบสำคัญที่ส่งเสริมให้เกิดการบริหารจัดการขยะที่มีประสิทธิภาพ ผ่านการสร้างความไว้วางใจ ความมุ่งมั่น และความเข้าใจร่วมกัน โดยใช้กลไกต่าง ๆ ทั้งการทำสัญญา การกำหนดมาตรฐาน และการสื่อสารระหว่างหน่วยงานที่มีประสิทธิภาพ 2. กลไกการมีส่วนร่วมของภาคเอกชนในการจัดการขยะของเทศบาลนครปากเกร็ดมีความครอบคลุมและมีประสิทธิภาพ โดยแต่ละภาคส่วนมีบทบาทที่ชัดเจนและเกื้อหนุนซึ่งกันและกัน ส่งผลให้เกิดระบบการจัดการขยะที่มีประสิทธิภาพและยั่งยืน 3. กลไกการมีส่วนร่วมของหน่วยงานราชการในการจัดการขยะของเทศบาลนคร ปากเกร็ดมีความครอบคลุมและเป็นระบบ โดยแต่ละหน่วยงานมีบทบาทที่ชัดเจนและเกื้อหนุนซึ่งกันและกัน ผ่านการสื่อสารที่มีประสิทธิภาพ การสร้างความไว้วางใจ ความมุ่งมั่นในการทำงาน และความเข้าใจร่วมกัน ส่งผลให้เกิดการจัดการขยะที่มีประสิทธิภาพและยั่งยืนในระยะยาว 4. กลไกการมีส่วนร่วมของประชาชนในการจัดการขยะของเทศบาลนครปากเกร็ดมีความครอบคลุมในทุกมิติ ตั้งแต่การวางแผน การดำเนินการ การติดตามประเมินผล และการรับผลประโยชน์ โดยอาศัยการสื่อสารที่มีประสิทธิภาพ การสร้างความไว้วางใจ ความมุ่งมั่นของทุกฝ่าย และความเข้าใจร่วมกัน ซึ่งนำไปสู่การจัดการขยะที่มีประสิทธิภาพและยั่งยืนโดยการมีส่วนร่วมของชุมชนอย่างแท้จริง
DOI: 10.14457/tu.the.2024.830
title: ความเชื่อมโยงกันระหว่างปรากฏการณ์เกาะความร้อนในเมืองและความเหลื่อมล้ำต่อชุมชนคนจนเมือง

description: วิกฤตการณ์จากการเปลี่ยนแปลงสภาพภูมิอากาศที่มีปัจจัยซับซ้อนและเปลี่ยนแปลงอย่างต่อเนื่อง ได้ส่งผลกระทบอย่างรุนแรงต่อกลุ่มประเทศโลกใต้ (Global South) ซึ่งกำลังอยู่ในช่วงของการพัฒนาเศรษฐกิจและการขยายตัวของเมือง ทำให้ประเทศเหล่านี้มักให้ความสำคัญกับมิติทางเศรษฐกิจมากกว่าผลกระทบในด้านอื่น ๆ แม้ว่าผลกระทบจากการเปลี่ยนแปลงสภาพภูมิอากาศจะมีความหลากหลายและกว้างขวาง เช่น ความมั่นคงทางอาหาร การสูญเสียความหลากหลายทางชีวภาพ คุณภาพชีวิตของมนุษย์ และโดยเฉพาะอย่างยิ่ง ปรากฏการณ์เกาะความร้อนในเมือง (Urban Heat Islands: UHI) ซึ่งทำให้อุณหภูมิในพื้นที่เมืองสูงกว่าพื้นที่ชนบทโดยรอบ และส่งผลกระทบต่อ ผู้อยู่อาศัยในเขตเมืองอย่างไม่เท่าเทียม งานวิจัยนี้ศึกษาความสัมพันธ์ระหว่างปรากฏการณ์เกาะความร้อนในเมืองกับความเหลื่อมล้ำที่ส่งผลกระทบต่อชุมชนคนจนเมืองในเขตกรุงเทพมหานคร โดยทำการวิเคราะห์ข้อมูล จากภาพถ่ายดาวเทียมของสำนักงานสำรวจธรณีวิทยาแห่งสหรัฐอเมริกา (USGS) ในช่วงเดือนมีนาคมถึงพฤษภาคม ซึ่งเป็นฤดูร้อนของประเทศไทย ตั้งแต่ปี 2020 ถึงปี 2024 เพื่อคำนวณค่าดัชนีความแตกต่างของพืชพันธุ์ (NDVI) และอุณหภูมิพื้นผิว (LST) จากนั้นนำข้อมูลที่ได้มาคำนวณดัชนีความเข้มข้นของปรากฏการณ์เกาะความร้อนในเมือง (UHI) และแบ่งพื้นที่วิเคราะห์ตามเขตการปกครอง ทั้ง 50 เขตของกรุงเทพมหานคร โดยเลือกเขตดอนเมืองเป็นพื้นที่ศึกษาเชิงลึก เนื่องจากมีค่าเฉลี่ยของดัชนีความเข้มข้นของปรากฏการณ์เกาะความร้อนในเมือง สูงสุดในช่วงเวลาที่วิเคราะห์ ผู้วิจัยทำการเก็บข้อมูลเชิงพื้นที่และข้อมูลจากผู้อยู่อาศัยในชุมชนแออัดหรือชุมชนคนจนเมืองตามกรอบแนวคิดเรื่องความเหลื่อมล้ำ ซึ่งประกอบด้วยปัจจัยทางด้านรายได้ สุขภาพ ความสามารถในการปรับตัว และโอกาสในการเข้าถึงบริการพื้นฐาน ผลการวิจัยพบว่าปรากฏการณ์เกาะความร้อนในเมืองส่งผลกระทบอย่างรุนแรง ต่อชุมชนที่มีความสามารถในการปรับตัวต่ำ เนื่องจากมีข้อจำกัดจากปัจจัยด้านรายได้และสุขภาพ ซึ่งแสดงให้เห็นถึงความจำเป็นอย่างเร่งด่วนในการพัฒนานโยบายที่คำนึงถึงกลุ่มประชากรเปราะบาง เพื่อลดผลกระทบจากปรากฏการณ์เกาะความร้อนในเมืองและลดความเหลื่อมล้ำในสังคมเมือง อย่างยั่งยืน
DOI: 10.14457/tu.the.2024.831
title: ข้อเสนอเชิงนโยบายการแก้ไขปัญหาหนี้นอกระบบ: กรณีศึกษา ประชาชนในพื้นที่ อำเภอนิคมพัฒนา จังหวัดระยอง

description: การค้นคว้าอิสระนี้ มีวัตถุประสงค์เพื่อค้นหาว่า การนำนโยบายแก้ไขปัญหาหนี้นอกระบบไปปฏิบัติในพื้นที่ กรณีศึกษาอำเภอนิคมพัฒนา จังหวัดระยอง มีกระบวนการดำเนินงาน ตลอดจนข้อจำกัดและอุปสรรคอย่างไร โดยมีจุดมุ่งหมายเพื่อจัดทำข้อเสนอเกี่ยวกับการยกระดับผลสัมฤทธิ์ของนโยบายการแก้ปัญหาหนี้นอกระบบของรัฐบาล การเก็บข้อมูลอาศัยวิธีศึกษาเชิงคุณภาพ โดยการสัมภาษณ์เชิงลึกบุคคลผู้มีบทบาทเกี่ยวข้องกับการนำนโยบายไปปฏิบัติในระดับอำเภอ รวมถึงประชาชนกลุ่มเป้าหมายของนโยบาย ผลการศึกษาพบว่า ปัญหาหนี้นอกระบบเกี่ยวข้องกับปัจจัยด้านพฤติกรรมของผู้ตัดสินใจกู้เงินนอกระบบ อาทิ การเป็นผู้มีรายได้ไม่มั่นคง มีรายได้ไม่เพียงพอกับรายจ่าย การขาดความรู้และทักษะด้านการเงิน การขาดหลักประกันหรือการไม่มีเครดิตที่ดี รวมทั้งปัจจัยภายนอกที่กระทบต่อการประกอบอาชีพ อาทิ ภาวะเศรษฐกิจ และเหตุการณ์ไม่คาดคิด ผลการวิเคราะห์การดำเนินการภายใต้นโยบายการแก้ไขปัญหาหนี้นอกระบบของรัฐบาลในช่วงที่ผ่านมา พบว่า การจัดการปัญหาหนี้นอกระบบต้องอาศัยการแก้ไขปัญหาในมิติด้านต่าง ๆ ที่เกี่ยวข้องกัน 3 ด้าน ดังนี้ (1) มาตรการทางกฎหมาย ประกอบด้วย การไกล่เกลี่ยมูลหนี้ที่เป็นธรรม โดยลดหรืองดเว้นอัตราดอกเบี้ยและให้มีการเปลี่ยนแปลงสัญญาเดิมที่เอาเปรียบเพื่อบรรเทาความเดือดร้อนในเบื้องต้นให้กับประชาชน ในกรณีที่มีการใช้ความรุนแรงจะต้องมีการบังคับใช้มาตรการทางกฎหมายอย่างเคร่งครัด (2) มาตรการทางเศรษฐศาสตร์ เช่น เปลี่ยนเจ้าหนี้นอกระบบเป็นผู้ประกอบธุรกิจสินเชื่อรายย่อยระดับจังหวัด การมีเงินทุนหรือเงินฉุกเฉินสามารถกู้ยืมเงินผ่านผู้ประกอบธุรกิจสินเชื่อรายย่อยในจังหวัดหรือในพื้นที่ได้ พัฒนาระบบการเงินในระดับจุลภาค แหล่งเงินทุนขนาดเล็กที่เกิดขึ้นในพื้นที่ ประชาชนและผู้ประกอบการสามารถเข้าถึงแหล่งเงินทุนได้ง่ายผ่านการปล่อยสินเชื่อดอกเบี้ยต่ำ (3) มาตรการเพิ่มศักยภาพอื่น ๆ เช่น ฟื้นฟูศักยภาพและการส่งเสริมอาชีพ ส่งเสริมและต่อยอดในอาชีพเดิมเพื่อให้ประชาชนมีรายได้เพียงพอและการพัฒนาที่เพิ่มขึ้น ผลการศึกษาสรุปว่า การแก้ไขปัญหาหนี้นอกระบบมีมิติซับซ้อนและเกี่ยวข้องกับหลายหน่วยงาน การแก้ไขปัญหาจะต้องดำเนินการอย่างต่อเนื่องและบูรณาการร่วมกันระหว่างหลายกระทรวง รวมถึงการดำเนินนโยบายที่สอดรับกันตั้งแต่ระดับองค์กรปกครองส่วนท้องถิ่น ระดับภูมิภาค และระดับชาติ
DOI: 10.14457/tu.the.2024.833
title: ความสัมพันธ์ของระบบแผนพัฒนาระดับมหภาคสู่แผนพัฒนาขององค์กรปกครองส่วนท้องถิ่น: กรณีศึกษา ปัญหาและอุปสรรคของกระบวนการจัดทำแผนพัฒนาท้องถิ่น (พ.ศ.2566-2570) ของเทศบาลเมืองคลองหลวง

description: การศึกษาความสัมพันธ์ของระบบแผนพัฒนาระดับมหภาคสู่แผนพัฒนาขององค์กรปกครองส่วนท้องถิ่น กรณีศึกษา ปัญหาและอุปสรรคของกระบวนการจัดทำแผนพัฒนาท้องถิ่น (พ.ศ.2566 – 2570) ของเทศบาลเมืองคลองหลวง ผู้วิจัยมีจุดมุ่งหมายในการค้นคว้า 1) เพื่อศึกษาถึงกลไกและความสัมพันธ์ของระบบแผนพัฒนาระดับมหภาคที่มีผลแผนพัฒนาขององค์กรปกครองส่วนท้องถิ่น 2) เพื่อศึกษาถึงโครงสร้างของกฎหมาย ระเบียบ/หนังสือสั่งการกระทรวงมหาดไทยที่มีผลต่อกระบวนการจัดทำแผนพัฒนาขององค์กรปกครองส่วนท้องถิ่น และ3) เพื่อศึกษาถึงปัญหา อุปสรรค และข้อเสนอแนะในการจัดทำแผนพัฒนาขององค์กรปกครองส่วนท้องถิ่น โดยการวิจัยเชิงคุณภาพ Search Paper เป็นการทบทวนวรรณกรรมและทฤษฎีที่เกี่ยวข้องกับหลักการกระจายอำนาจ โดยศึกษาผ่านกฎหมาย บทความวิชาการ บทสัมภาษณ์เกี่ยวกับการกระจายอำนาจ ระเบียบกระทรวงมหาดไทย หนังสือสั่งการของกระทรวงมหาดไทย พร้อมทั้งสัมภาษณ์โดยกำหนดกลุ่มเป้าหมายที่เกี่ยวข้องกับการจัดทำแผนพัฒนาท้องถิ่น เช่น ผู้บริหารท้องถิ่น ปลัดองค์กรปกครองส่วนท้องถิ่น เจ้าหน้าที่วิเคราะห์นโยบายและแผน คณะกรรมการจัดทำแผนพัฒนาขององค์กรปกครองส่วนท้องถิ่น จากการศึกษาพบว่า ความสัมพันธ์ของระบบแผนพัฒนาข้างต้นมีโครงสร้าง 2 มิติ 1 เป็นความสัมพันธ์แนวดิ่ง Top Down ที่ใช้กฎหมายการสั่งการผ่านความสัมพันธ์ทางยุทธศาสตร์จากระดับชาติสู่ระดับท้องถิ่น และมิติ 2 ความสัมพันธ์แนวระนาบ Collaborative เป็นความสัมพันธ์ของการมีส่วนร่วมของผู้มีส่วนได้ส่วนเสียจากทุกภาคส่วนในพื้นที่ในการจัดทำแผนพัฒนาท้องถิ่น จึงทำให้เกิดลักษณะเป็นแผนพัฒนาแบบผสม Hybrid Plan อันนำมาซึ่งการศึกษาถึงปัญหาและอุปสรรคต่อการจัดทำแผนพัฒนาท้องถิ่นของงานวิจัยชิ้นนี้ ในมิติความสัมพันธ์ของการมีส่วนร่วมในพื้นที่ และมิติการบริหารจัดการของเทศบาล
DOI: 10.14457/tu.the.2024.834
title: ความสัมพันธ์ของระบบแผนพัฒนาระดับมหภาคสู่แผนพัฒนาขององค์กรปกครองส่วนท้องถิ่น: กรณีศึกษา ปัญหาและอุปสรรคของกระบวนการจัดทำแผนพัฒนาท้องถิ่น (พ.ศ.2566-2570) ของเทศบาลเมืองคลองหลวง

description: การศึกษาความสัมพันธ์ของระบบแผนพัฒนาระดับมหภาคสู่แผนพัฒนาขององค์กรปกครองส่วนท้องถิ่น กรณีศึกษา ปัญหาและอุปสรรคของกระบวนการจัดทำแผนพัฒนาท้องถิ่น (พ.ศ.2566 – 2570) ของเทศบาลเมืองคลองหลวง ผู้วิจัยมีจุดมุ่งหมายในการค้นคว้า 1) เพื่อศึกษาถึงกลไกและความสัมพันธ์ของระบบแผนพัฒนาระดับมหภาคที่มีผลแผนพัฒนาขององค์กรปกครองส่วนท้องถิ่น 2) เพื่อศึกษาถึงโครงสร้างของกฎหมาย ระเบียบ/หนังสือสั่งการกระทรวงมหาดไทยที่มีผลต่อกระบวนการจัดทำแผนพัฒนาขององค์กรปกครองส่วนท้องถิ่น และ3) เพื่อศึกษาถึงปัญหา อุปสรรค และข้อเสนอแนะในการจัดทำแผนพัฒนาขององค์กรปกครองส่วนท้องถิ่น โดยการวิจัยเชิงคุณภาพ Search Paper เป็นการทบทวนวรรณกรรมและทฤษฎีที่เกี่ยวข้องกับหลักการกระจายอำนาจ โดยศึกษาผ่านกฎหมาย บทความวิชาการ บทสัมภาษณ์เกี่ยวกับการกระจายอำนาจ ระเบียบกระทรวงมหาดไทย หนังสือสั่งการของกระทรวงมหาดไทย พร้อมทั้งสัมภาษณ์โดยกำหนดกลุ่มเป้าหมายที่เกี่ยวข้องกับการจัดทำแผนพัฒนาท้องถิ่น เช่น ผู้บริหารท้องถิ่น ปลัดองค์กรปกครองส่วนท้องถิ่น เจ้าหน้าที่วิเคราะห์นโยบายและแผน คณะกรรมการจัดทำแผนพัฒนาขององค์กรปกครองส่วนท้องถิ่น จากการศึกษาพบว่า ความสัมพันธ์ของระบบแผนพัฒนาข้างต้นมีโครงสร้าง 2 มิติ 1 เป็นความสัมพันธ์แนวดิ่ง Top Down ที่ใช้กฎหมายการสั่งการผ่านความสัมพันธ์ทางยุทธศาสตร์จากระดับชาติสู่ระดับท้องถิ่น และมิติ 2 ความสัมพันธ์แนวระนาบ Collaborative เป็นความสัมพันธ์ของการมีส่วนร่วมของผู้มีส่วนได้ส่วนเสียจากทุกภาคส่วนในพื้นที่ในการจัดทำแผนพัฒนาท้องถิ่น จึงทำให้เกิดลักษณะเป็นแผนพัฒนาแบบผสม Hybrid Plan อันนำมาซึ่งการศึกษาถึงปัญหาและอุปสรรคต่อการจัดทำแผนพัฒนาท้องถิ่นของงานวิจัยชิ้นนี้ ในมิติความสัมพันธ์ของการมีส่วนร่วมในพื้นที่ และมิติการบริหารจัดการของเทศบาล
DOI: 10.14457/tu.the.2024.835
title: กลไกการทำงานแบบมีส่วนร่วมของภาคีเครือข่ายองค์กรปกครองส่วนท้องถิ่นในการป้องกันและระงับโรคไวรัสโคโรนา 2019: กรณีศึกษา องค์การบริหารส่วนตำบลทองเอน อำเภออินทร์บุรี จังหวัดสิงห์บุรี

description: การศึกษาครั้งนี้มีวัตถุประสงค์เพื่อศึกษากลไกการทำงานแบบมีส่วนร่วมของภาคีเครือข่ายองค์กรปกครองส่วนท้องถิ่นในการป้องกันและระงับโรคไวรัสโคโรนา 2019 กรณีศึกษาองค์การบริหารส่วนตำบลทองเอน อำเภออินทร์บุรี จังหวัดสิงห์บุรี ผลการศึกษาพบว่า มีการจัดตั้งคณะทำงานร่วมกันระหว่าง 7 หน่วยงานหลัก ได้แก่ องค์การบริหารส่วนตำบลทองเอน โรงพยาบาลส่งเสริมสุขภาพตำบล สถานีตำรวจภูธร ฝ่ายปกครอง ผู้นำชุมชน อาสาสมัครสาธารณสุขประจำหมู่บ้าน และหน่วยงานภาคเอกชน โดยมีการจัดตั้งศูนย์พักคอย 2 แห่ง ได้แก่ ศูนย์พักคอยโรงเรียนทองเอนวิทยา และศูนย์พักคอยโรงเรียนวัดเชียงราก ปัจจัยความสำเร็จของการมีส่วนร่วมของภาคีเครือข่ายในครั้งนี้ประกอบด้วย 4 ปัจจัยสำคัญ ได้แก่ 1) การบริหารจัดการที่มีโครงสร้างชัดเจน มีการแบ่งบทบาทหน้าที่ตามความเชี่ยวชาญของแต่ละหน่วยงาน 2) การประสานงานที่มีประสิทธิภาพทั้งแบบเป็นทางการผ่านการประชุมประจำสัปดาห์ และแบบไม่เป็นทางการผ่านกลุ่มไลน์ 3) ภาวะผู้นำในทุกระดับ ตั้งแต่ผู้ว่าราชการจังหวัด นายอำเภอ ผู้นำองค์กรปกครองส่วนท้องถิ่น และผู้นำชุมชน และ 4) ความเข้มแข็งของชุมชนที่แสดงออกผ่านการมีส่วนร่วมในการตัดสินใจ การดำเนินการจัดตั้งด่านชุมชน และการช่วยเหลือเกื้อกูลกัน ข้อเสนอแนะจากการศึกษา ได้แก่ ควรมีการวางแผนรองรับสถานการณ์ฉุกเฉินด้านสาธารณสุขในระดับท้องถิ่นที่ชัดเจน จัดสรรงบประมาณสำรองสำหรับรองรับสถานการณ์ฉุกเฉิน พัฒนาระบบฐานข้อมูลกลางที่ทุกหน่วยงานสามารถเข้าถึงและใช้ประโยชน์ร่วมกันได้ จัดตั้งศูนย์ประสานงานถาวรระหว่างหน่วยงานต่าง ๆ จัดทำคู่มือการปฏิบัติงานร่วมกันในสถานการณ์ฉุกเฉิน และส่งเสริมการมีส่วนร่วมของชุมชนในทุกขั้นตอนของการดำเนินงาน
DOI: 10.14457/tu.the.2024.836
title: การเพิ่มประสิทธิภาพในการปฏิบัติหน้าที่ของกำนันผู้ใหญ่บ้าน: กรณีศึกษาจังหวัดนครนายก

description: การวิจัยครั้งนี้มีวัตถุประสงค์เพื่อวิเคราะห์ปัจจัยส่วนบุคคลที่ส่งผลต่อประสิทธิภาพ ในการปฏิบัติหน้าที่ของกำนันและผู้ใหญ่บ้านในจังหวัดนครนายก ศึกษาปัญหาและอุปสรรคที่เกิดขึ้นจากการปฏิบัติงานตามบทบาทหน้าที่ และเสนอแนวทางในการเพิ่มประสิทธิภาพในการทำงาน ให้สอดคล้องกับบริบทของพื้นที่ การวิจัยใช้ระเบียบวิธีเชิงคุณภาพโดยเก็บข้อมูลจากแบบสอบถามกำนันและผู้ใหญ่บ้านในจังหวัดนครนายกจำนวน 76 ราย การสัมภาษณ์เชิงลึกกำนันจากทั้ง 4 อำเภอ รวม 4 ราย ซึ่งครอบคลุมบริบททั้งพื้นที่ชนบทและกึ่งเมือง ตลอดจนพื้นที่ที่มีลักษณะเศรษฐกิจแตกต่างกัน ทั้งด้านเกษตรกรรม การท่องเที่ยว ผลการวิจัยพบว่า ปัจจัยส่วนบุคคล เช่น อายุ ระดับการศึกษา วาระการดำรงตำแหน่ง ประสบการณ์รวมถึงบริบทพื้นที่ในการปฏิบัติงาน มีผลต่อประสิทธิภาพในการปฏิบัติงาน โดยผู้ที่มีประสบการณ์สูงหรือดำรงตำแหน่งมานานมักได้รับความไว้วางใจจากประชาชนมากกว่า ขณะที่ผู้ที่มีระดับการศึกษาสูงมีทักษะด้านการประสานงานและการใช้เทคโนโลยี แต่ยังขาดความเชื่อมั่น จากชุมชนในบางกรณี ปัญหาและอุปสรรคสำคัญ ได้แก่ การขาดแคลนงบประมาณและบุคลากรสนับสนุน ภาระงานที่ซ้ำซ้อน แนวทางในการเพิ่มประสิทธิภาพที่ได้รับการเสนอแนะ ได้แก่ การพัฒนาหลักสูตรฝึกอบรมเฉพาะด้านให้เหมาะกับแต่ละกลุ่ม การจัดระบบผู้ช่วยงาน การสนับสนุนทรัพยากร ทั้งนี้เพื่อเสริมสร้างความเข้าใจในอำนาจหน้าที่ของกำนันและผู้ใหญ่บ้าน และยกระดับประสิทธิภาพการบริหารงานในระดับท้องที่ให้สามารถตอบสนองต่อปัญหาและความคาดหวังของประชาชนได้อย่างมีประสิทธิผลและยั่งยืน
DOI: 10.14457/tu.the.2024.837
title: บทบาทสมาชิกสภาส่วนท้องถิ่นในการขับเคลื่อนโครงการพัฒนาคุณภาพชีวิตของเทศบาลเมืองคลองหลวง

description: การศึกษาเรื่อง “บทบาทสมาชิกสภาส่วนท้องถิ่นในการขับเคลื่อนโครงการพัฒนาคุณภาพชีวิตของเทศบาลเมืองคลองหลวง” มีวัตถุประสงค์เพื่อศึกษาบทบาทสมาชิกสภาส่วนท้องถิ่นในการขับเคลื่อนโครงการพัฒนาคุณภาพชีวิต วิเคราะห์ปัญหาในการขับเคลื่อนโครงการ และเสนอแนะแนวทางในการพัฒนาบทบาทของสมาชิกสภาส่วนท้องถิ่น โดยใช้วิธีการวิจัยเชิงคุณภาพ ประกอบด้วยการวิเคราะห์เอกสาร การสัมภาษณ์เชิงลึกสมาชิกสภาเทศบาล ฝ่ายบริหาร และผู้นำชุมชน รวมทั้งการสังเกตการณ์การประชุมสภาและกิจกรรมในพื้นที่ ผลการศึกษาพบว่า สมาชิกสภาเทศบาลเมืองคลองหลวงมีบทบาทในการขับเคลื่อนโครงการพัฒนาคุณภาพชีวิตใน 7 ด้านสำคัญ ได้แก่ (1) การกำหนดนโยบาย โดยทำหน้าที่เป็นตัวกลางในการรับฟังความต้องการของประชาชนและนำมาบูรณาการกับวิสัยทัศน์การพัฒนา (2) การพิจารณางบประมาณ โดยวิเคราะห์ความจำเป็น ความคุ้มค่า และผลประโยชน์ที่ประชาชนจะได้รับ (3) การรับฟังปัญหาและความต้องการของประชาชนผ่านหลายช่องทาง (4) การประสานงานและสร้างเครือข่ายระหว่างหน่วยงานที่เกี่ยวข้อง (5) การสนับสนุนและผลักดันโครงการ (6) การตรวจสอบและติดตามการดำเนินโครงการ และ (7) การมีส่วนร่วมในการแก้ไขปัญหา อย่างไรก็ตาม ยังพบปัญหาสำคัญ 5 ประการ ได้แก่ ปัญหาเชิงโครงสร้างที่มุ่งเน้นโครงการพัฒนาโครงสร้างพื้นฐานมากกว่าการพัฒนาคุณภาพชีวิต ปัญหาด้านทักษะและความรู้ของสมาชิกสภา ปัญหาด้านการตรวจสอบและถ่วงดุล ที่ยังไม่เข้มแข็ง ปัญหาด้านการมีส่วนร่วมของประชาชนที่ยังไม่ทั่วถึง และปัญหาด้านเครือข่ายและการบูรณาการที่ขาดความต่อเนื่อง การศึกษานี้เสนอแนะแนวทางการพัฒนาบทบาทสมาชิกสภาส่วนท้องถิ่น ได้แก่ (1) การพัฒนาองค์ความรู้ด้านกฎหมายและระเบียบที่เกี่ยวข้อง (2) การพัฒนาทักษะการวิเคราะห์นโยบายสาธารณะและการจัดทำแผนพัฒนา (3) การเสริมสร้างทักษะการวิเคราะห์งบประมาณและการประเมินโครงการ (4) การพัฒนากลไกการตรวจสอบและถ่วงดุลที่มีประสิทธิภาพ (5) การพัฒนากลไกการมีส่วนร่วมที่หลากหลายและเข้าถึงได้ และ (6) การกำหนดสัดส่วนงบประมาณที่ชัดเจนสำหรับโครงการพัฒนาคุณภาพชีวิต ซึ่งหากมีการดำเนินการตามข้อเสนอแนะดังกล่าว จะช่วยให้สมาชิกสภาส่วนท้องถิ่นสามารถแสดงบทบาทในการขับเคลื่อนโครงการพัฒนาคุณภาพชีวิตได้อย่างมีประสิทธิภาพมากขึ้น ส่งผลให้ประชาชนในพื้นที่มีคุณภาพชีวิตที่ดีขึ้นอย่างยั่งยืน
DOI: 10.14457/tu.the.2024.838
title: กลยุทธ์การสื่อสารของผู้นำทางการเมือง: กรณีศึกษาพลเอกประยุทธ์ จันทร์โอชา

description: การค้นคว้าอิสระเรื่อง “กลยุทธ์การสื่อสารของผู้นำทางการเมือง กรณีศึกษาพลเอก ประยุทธ์ จันทร์โอชา”นี้ มีวัตถุประสงค์ 3 ข้อหลักในการศึกษาคือ 1. ศึกษาและทำความเข้าใจถึงกลยุทธ์การสื่อสารที่นำมาใช้เพื่อทำให้ได้รับความนิยม เปรียบเทียบความเหมือนและความต่างในช่วงเป็น นายกรัฐมนตรีจากการทำรัฐประหารและจากการเลือกตั้ง 2. ศึกษาและทำความเข้าใจถึงกลยุทธ์การสื่อสารที่นำมาใช้เพื่อทำให้ได้รับความนิยม เปรียบเทียบในช่วงหาเสียงเลือกตั้ง พ.ศ.2562 และ 2566 และ 3. ศึกษาและทำความเข้าใจถึงกลยุทธ์การสื่อสารที่นำมาใช้เพื่อทำให้ได้รับความนิยมในช่วง เกิดเหตุการณ์ที่สำคัญทางการเมือง โดยวิธีการอันได้มาซึ่งข้อมูลก่อนการวิเคราะห์นั้น ในตอนที่ทำการศึกษายังคงมีข้อมูลปฐมภูมิปรากฏอยู่ในสื่อสังคมออนไลน์ ส่วนของบทให้สัมภาษณ์ได้มีการถอดเทปออกมาเป็นตัวอักษรให้มากที่สุดเท่าที่จะทำได้ จึงทำให้การค้นคว้าอิสระนี้มีจำนวนหลายร้อยหน้า ตัวเนื้อหาในบางส่วนจึงมีไว้เพื่อเป็นลายลักษณ์อักษรในสิ่งที่พลเอกประยุทธ์พูด โดยไม่ตัดไปเพียงเฉพาะบางประโยค ซึ่งอาจทำให้ผู้อ่านเข้าใจบริบทคลาดเคลื่อนไป จากนั้นจึงค่อยนำข้อมูลเหล่านั้นมามองในภาพรวมและวิเคราะห์ร่วมกับแนวคิดทฤษฎี งานวิจัยที่เกี่ยวข้อง รวมไปถึงตัวชี้วัดความนิยมของพลเอกประยุทธ์ในห้วงเวลานั้น และนำมาแยกเป็นการสรุปผลของแต่ละช่วงเหตุการณ์ เพื่อนำมาตอบคำถามวิจัย และวัตถุประสงค์ของการวิจัยต่อไป ผลการศึกษาพบว่า ช่องทางการสื่อสารของพลเอกประยุทธ์นั้นเปลี่ยนไปแล้วแต่สถานการณ์และยุคสมัย เน้นการสื่อสารทางเดียวเป็นหลัก ด้านเนื้อหาการสื่อสารในช่วงเป็นนายกรัฐมนตรีจากการทำรัฐประหารและจากการเลือกตั้งจะสื่อสารเพื่ออธิบายตัวตน คุณสมบัติหรือแสดงทัศนคติเป็นหลักทั้งสองช่วง ส่วนกลยุทธ์การหาเสียงเลือกตั้งเปรียบเทียบระหว่างปี 2562 กับ 2566 พบว่า ใช้กลยุทธ์หาเสียงด้วยการสร้างภาพลักษณ์ประทับในความทรงจำเป็นหลัก ตามด้วยการชูความเป็นผู้นำนั่งตำแหน่งนายกรัฐมนตรีเหมือนกันทั้งสองสมัย และส่วนของผลการศึกษา การสื่อสารช่วงเกิดเหตุการณ์สำคัญทางการเมืองพบว่า ผลการสื่อสารทางการเมืองจะเน้นการสร้างทัศนคติทางการเมืองเป็นหลัก รองลงมาคือการสร้างบทบาททางการเมือง ตามด้วยความรู้และ ความเข้าใจทางการเมือง และสุดท้ายคือการสร้างความสนใจทางการเมือง โดยมีลักษณะการสื่อสาร คือชี้ให้เห็นถึงเจตจำนงของตนเอง (ไม่ต้องการขัดแย้ง ไม่ต้องการอำนาจ) เป็นหลัก รองลงมาคือ ชี้แจงการทำงานและวิธีแก้ปัญหา ยืนยันความพยายามของรัฐบาล อธิบายเกี่ยวกับสถานการณ์ต่าง ๆ ที่เกิดขึ้น แต่ก็มีการกล่าวโทษว่าเป็นความผิดของฝ่ายที่ไม่เห็นด้วยกับตนอยู่ด้วยเช่นเดียวกัน